nahid-hub/BLUGE-bengali-wikipedia-section-title-prediction huggingface dataset:
১৯২৩ সালে ওয়েস্ট ইন্ডিজ দল ইংল্যান্ড সফরে যায় যা ক্যারিবীয় অঞ্চলের টেস্ট মর্যাদা প্রাপ্তির পূর্বেকার সফর ছিল। ১৯২৮ সালে দলটি আন্তর্জাতিক ক্রিকেট কাউন্সিল থেকে টেস্টের মর্যাদা পায়।

সমগ্র খেলোয়াড়ী জীবনে তিনি চার টেস্টে ওয়েস্ট ইন্ডিজের প্রতিনিধিত্ব করেন। ১৯২৮ সালে নুনেসের নেতৃত্বাধীন ওয়েস্ট ইন্ডিজ দলের সদস্যরূপে ইংল্যান্ড সফরে যান ও দলটির ইতিহাসের প্রথম দুই টেস্টে খেলেন। ২৩ জুন, ১৯২৮ তারিখে লর্ডসে স্বাগতিক ইংল্যান্ডের বিপক্ষে ৩৭ বছর বয়সে তার টেস্ট অভিষেক ঘটে। তিন টেস্ট সিরিজের প্রথম টেস্টটি লন্ডনের লর্ডসে অনুষ্ঠিত হয়। স্নাফি ব্রাউন, জর্জ চ্যালেনর, ব্যারন কনস্ট্যান্টাইন, মরিস ফার্নান্দেজ, জর্জ ফ্রান্সিস, হারম্যান গ্রিফিথ, ফ্রেডি মার্টিন, কার্ল নুনেস, ক্লিফোর্ড রোচ, উইলটন সেন্ট হিল, জো স্মলের একযোগে অভিষেক ঘটে। তবে তার এ অভিষেক পর্বটি সুখকর হয়নি। ইংল্যান্ড ইনিংস ও ৫৮ রানের ব্যবধানে সহজ জয় পায়। খেলায় তিনি প্রথম ইনিংসে ২২ ওভার বোলিং করলেও ০/৫৩ পান। প্রথম ইনিংসে ব্যাটিংয়ে নেমে ১০ রান তুলে জাপের বলে বোল্ড হন। দ্বিতীয় ইনিংসে নয় নম্বরে ব্যাটিংয়ে নেমে ৪৪ রান তুলেন যা সংবাদমাধ্যমে ব্যাপকভাবে প্রশংসিত হয়। ভ্যালেন্স জাপের বলে ছক্কাও হাঁকান। এ পর্যায়ে ফ্রিম্যানের বলে বোল্ড হয়েছিলেন। এরপর নিজভূমিতে সফরকারী ইংল্যান্ড দলের বিপক্ষে ১৯৩০ সালে আরও দুই টেস্টে অংশ নেন।

২১ ফেব্রুয়ারি, ১৯৩০ তারিখে সর্বশেষ টেস্টে অংশ নেন তিনি। সফরকারী ইংল্যান্ডের বিপক্ষে তার দল ২৮৯ রানের ব্যবধানে জয় পেয়েছিল ক্লিফোর্ড রোচের দ্বি-শতক ও জর্জ হ্যাডলি’র জোড়া শতকের কল্যাণে। প্রথম ইনিংসে ২২ রান তুলে ভসের বলে বোল্ড ও দ্বিতীয় ইনিংসে মনোজ্ঞ ৭০ রান তুলে অপরাজিত থাকেন। বল হাতে প্রথম ইনিংসে অ্যান্ডি স্যান্ডহামকে হান্টের হাতে কট আউটে পরিণত করে ১/২৯ ও দ্বিতীয় ইনিংসে নাইজেল হেগকে শূন্য রানে বোল্ড করে ১/৩২ পান।

ওয়েস্ট ইন্ডিজের টেস্ট খেলোয়াড়দের অন্যতম পথিকৃৎ ছিলেন। ১৯২৪ সালে প্যারিসে অনুষ্ঠিত অলিম্পিকের আসরে ওয়েস্ট ইন্ডিজ দলের প্রতিনিধিত্ব করেন। দক্ষিণ আফ্রিকার বিপক্ষে সেমি-ফাইনালে তিনি ও ভিক্টর পাসক্যাল উভয়ে ৩ উইকেট তুলে নিলে ওয়েস্ট ইন্ডিজ প্রথমবারের মতো অলিম্পিকের ফাইনালে খেলার যোগ্যতা লাভ করে। খেলায় তার দল ৩৬ রানে জয় পেয়েছিল।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. প্রারম্ভিক জীবন
titleC. ব্যক্তিগত জীবন
titleD. আন্তর্জাতিক ক্রিকেট
উত্তর: titleD
বাংলা সঙ্গীতের আর একটি অত্যন্ত গুরুত্বপূর্ণ ধারা হল বাংলাদেশের জাতীয় কবি কাজী নজরুল ইসলাম সৃষ্ট নজরুলগীতি বা নজরুলসংগীত। সুপ্রভা সরকার, ধীরেন্দ্রচন্দ্র মিত্র, ফিরোজা বেগম, মানবেন্দ্র মুখোপাধ্যায়, ড. অঞ্জলি মুখোপাধ্যায়, ধীরেন বসু, পূরবী দত্ত, অনুপ ঘোষাল, সোহরাব হোসেন, ফিরদৌসী আরা প্রমুখ এই ধারার বিশিষ্ট গায়ক। নজরুল রচিত "চল্‌ চল্‌ চল্‌, ঊর্ধগগনে বাজে মাদল" নজরুলগীতিটি বাংলাদেশ রাষ্ট্রের রণসংগীত।

রবীন্দ্রনাথ বা নজরুল ছাড়াও রামনিধি গুপ্ত (নিধুবাবু), অতুলপ্রসাদ সেন, দ্বিজেন্দ্রলাল রায়, রজনীকান্ত সেনের গানও দুই বাংলায় সমান জনপ্রিয়।

১৮৬৭ সালে আয়োজিত হিন্দুমেলা বা স্বদেশী মেলায় দেশাত্মবোধক গানের ধারণাটির উদ্ভব হয়। বঙ্কিমচন্দ্র চট্টোপাধ্যায় রচিত বন্দেমাতরম গানটি দেশাত্মবোধক গান হিসেবে ব্যাপক জনপ্রিয়তা লাভ করে। বর্তমানে এটি ভারতের জাতীয় স্তোত্র। ১৯৪৭ সালে স্বাধীনতা পর্যন্ত দেশাত্মবোধক গান বাংলা সংগীতে একটি বৃহৎ অংশ অধিকার করে ছিল। শুধুমাত্র ভারতের স্বাধীনতা আন্দোলনই নয়, বাংলাদেশ মুক্তিযুদ্ধ ও পশ্চিমবঙ্গের গণআন্দোলনেও এই দেশাত্মবোধক ও গণসঙ্গীতের ভূমিকা অনস্বীকার্য। প্রভাতরঞ্জন সরকার-এর ৫০১৮টি প্রভাত সঙ্গীত-ও বাংলা সঙ্গীতের এক অনন্য সম্পদ। ।

সঠিক অনুচ্ছেদ শিরোনাম কোনটি?
titleA. আধুনিক গান
titleB. বিষ্ণুপুর ঘরানা
titleC. বাংলা ব্যান্ড
titleD. নজরুলগীতি ও অন্যান্য ঐতিহ্যবাহী গান
উত্তর: titleD
দেশটি কমনওয়েলথের সদস্য হিসাবে, এই অর্থ ব্রিটিশ সাম্রাজ্যের একটি অঞ্চল হিসাবে, এটি এমন রাজ্যের একটি গোষ্ঠীর অংশ যা তার ইতিহাসগুলি ব্রিটিশ সাম্রাজ্যের সাথে সংযুক্ত। এই সেট, কমনওয়েলথ, তার সদস্যদের দ্বারা শেয়ার নিয়ম ও সংহতি স্থাপন করে। সংক্ষেপে, গায়ানা হিসাবে সদস্য দেশগুলি 80 আন্তঃসরকার, সাংস্কৃতিক, পেশাদার ও নাগরিক সমাজ সংগঠনের একটি রাজনৈতিক নেটওয়ার্ক উপভোগ করে। "প্রধান" (প্রথম অর্থে, "হেড"), কমনওয়েলথের কোন বাস্তব ক্ষমতার ব্যতীত, যুক্তরাজ্যের রাজা বা রানী ডানদিকে ২য় এলিজাবেথ।

গায়ানা সমবায় প্রজাতন্ত্রের জাতীয় পরিষদ, তার অংশ হিসাবে, 1980 সাল থেকে অঞ্চলশাসিত আইন পরিষদ হয়েছে। এটা 65 সদস্য গঠিত হয়। গিয়ানা সংবিধানে বলা হয়েছে যে গায়িকা প্রজাতন্ত্রের রাষ্ট্রপতি এই সমাবেশের অংশ।

সঠিক অনুচ্ছেদ শিরোনাম কোনটি?
titleA. ভূগোল
titleB. রাজনীতি
titleC. ইতিহাস
titleD. পরিবহন
উত্তর: titleB
চলচ্চিত্রটির উদ্বোধনী প্রদর্শনী হয় ২০১৬ সালের ২৩ জানুয়ারি সানড্যান্স চলচ্চিত্র উৎসবে। সনি পিকচার্স ক্ল্যাসিক্‌স, ইউনিভার্সাল পিকচার্স, লায়ন্সগেট ও ফক্স সার্চলাইটকে পিছে ফেলে অ্যামাজন স্টুডিওজ $১০ মিলিয়নের বিনিময়ে যুক্তরাষ্ট্রে চলচ্চিত্রটি পরিবেশনার স্বত্ব লাভ করে। $১৭.৫ মিলিয়ন দিয়ে দ্য বার্থ অফ অ্যা ন্যাশন ছবির স্বত্ব লাভ করার পর এটিই দ্বিতীয় সর্বোচ্চ স্বত্ব বিনিময়। পরে অ্যামাজন লায়ন্সগেটের মালিকানাধীন রোডসাইড অ্যাট্রাকশন্স সহযোগী পরিবেশক হিসেবে ঘোষণা দেয়।

চলচ্চিত্রটি টেলুরিড চলচ্চিত্র উৎসব এ ২ সেপ্টেম্বর, ২০১৬; টরন্টো আন্তর্জাতিক চলচ্চিত্র উৎসব এ ৮ সেপ্টেম্বর, ২০১৬; নিউ ইয়র্ক চলচ্চিত্র উৎসব এ ১ অক্টোবর, ২০১৬ এবং বিএফআই লন্ডন চলচ্চিত্র উৎসব এ ১১ অক্টোবর, ২০১৬ প্রদর্শিত হয়। ছবিটি প্রেক্ষাগৃহে সীমিত পরিসরে ১৮ নভেম্বর, ২০১৬ এবং বৃহৎ পরিসরে ১৬ ডিসেম্বর, ২০১৬ মুক্তি পায়।

সঠিক অনুচ্ছেদ শিরোনাম কোনটি?
titleA. মুক্তি
titleB. বক্স অফিস
titleC. পুরস্কার
titleD. মূল্যায়ন
উত্তর: titleA
মারাদোনার দৈহিক গঠন মাঝারি ধরনের এবং তিনি দৈহিক চাপ প্রতিরোধ করার ক্ষমতা রাখেন। তার ছোট-ছোট পা তাকে দ্রুত দৌড়াতে সহায়তা করে। ১৯৮৬ বিশ্বকাপে বেলজিয়ামের বিপক্ষে জোড়া গোল করে তিনি তার দৈহিক শক্তির পরিচয় দেন। মারাদোনা ছিলেন একজন কৌশলী খেলোয়াড়। সীমিত জায়গার মধ্যে তিনি নিজেকে কার্যকরীভাবে নিয়ন্ত্রণ করতে পারতেন। খাটো হওয়া সত্ত্বেও, দৈহিক দিক থেকে তিনি ছিলেন শক্তিশালী। তিনি একজন ডিফেন্ডারের সাথে লম্বা সময় ধরে বল নিজের নিয়ন্ত্রণে রাখতে পারতেন, যতক্ষণ না তিনি দ্রুত শট নেওয়ার মত জায়গা খুঁজে পাচ্ছেন বা কোনো সতীর্থ আক্রমণাত্মক দৌড় শুরু করছেন, যাতে তিনি তাকে বল পাস করতে পারেন।

মারাদোনার জাদুকরি কিছু রণকৌশলের মধ্যে অন্যতম হল ডান উইঙ্গে পূর্ণ গতিতে ড্রিবলিং, প্রতিপক্ষের গোল লাইনে পৌছানো এবং সতীর্থদের সঠিক পাস প্রদান। তার আরেকটি জাদুকরি নৈপূন্য ছিল র‍্যাবোনা, যা হল পায়ের পিছনের অংশ ব্যবহার করে এক ধরনের রিভার্স-ক্রস পাস শট। এছাড়া মারাদোনা ছিলেন একজন বিপজ্জনক ফ্রি কিক গ্রহণকারী।

মারাদোনা ছিলেন একজন বাম পায়ের খেলোয়াড়। এমনকি বলের সাথে ডান পা ভাল অবস্থানে থাকলেও তিনি বাম পা ব্যবহার করতেন। ১৯৮৬ বিশ্বকাপের সেমি ফাইনালে তার করা প্রথম গোলটি এর প্রমাণ বহন করে। ইংল্যান্ডের বিপক্ষে গোল অফ দ্য সেঞ্চুরি করার সময় তিনি একবারের জন্যেও তার ডান পা ব্যবহার করেন নি, যদিও তিনি মাঠের ডান পাশ দিয়ে আক্রমণ করেন। ১৯৯০ বিশ্বকাপের দ্বিতীয় পর্বে ব্রাজিলের বিপক্ষে মারাদোনা ক্যানিজিয়ার যে গোলে সহায়তা করেন তা ডান পায়ে করেছিলেন, কারণ ব্রাজিলীয় ডিফেন্ডাররা তাকে এমন অবস্থায় রেখেছিলেন যে তিনি বাম পা ব্যবহার করতে পারেন নি।

সঠিক অনুচ্ছেদ শিরোনাম কোনটি?
titleA. খেলার ধরণ
titleB. অর্থনৈতিক সমস্যা
titleC. পরিবার
titleD. ক্লাব
উত্তর: titleA
লালগোলার অবস্থান । এটি পদ্মা নদীর নিকটে অবস্থিত, যা গঙ্গার প্রধান শাখা এবং এই অঞ্চলে ভারত এবং বাংলাদেশের সীমানা গঠন করে; এইভাবে উত্তর ও পূর্বে এই শহরটি সীমাবদ্ধ। এই এলাকার গড় উচ্চতা প্রায় ।

লালগোলার জলবায়ু পশ্চিমবঙ্গের বাকী অংশগুলির মতো। গ্রীষ্মের সময় সর্বাধিক তাপমাত্রা প্রায় ; শীতের সময় সর্বনিম্ন ৮-১০ ডিগ্রী সে।

সঠিক অনুচ্ছেদ শিরোনাম কোনটি?
titleA. ভূগোল
titleB. বাণিজ্য ও স্বাস্থ্যসেবা
titleC. সীমান্ত চৌকি
titleD. উৎসব
উত্তর: titleA
আহোম জনজাতীরা মঙ্গোলীয় গোষ্ঠির অন্তর্গত দক্ষিণ-পূর্ব এশিয়ার বৃহৎ জাতির একটি শাখা। খ্রীষ্টীয় অষ্টম শতিকায় আহোম যুবরাজ পি-লকু ৬টি ক্ষুদ্র রাজ্য জয় করেন ও রাজ্যগুলিকে একত্রিত করার ফলে টাই রাজ্য নানাচাও বৃহৎ সাম্রাজ্যে পরিনত হয়। এই রাজ্যের পরিধি ভারতের মগধ পর্যন্ত বিস্তৃত ছিল। ব্রহ্মদেশের উত্তর ভাগ ও অসমের কিছু অংশ এই সাম্রাজ্যের অন্তর্ভুক্ত ছিল। খুনলুং ও খুলনাই নামক দুই ভাতৃদ্বয় এই স্থানে প্রথম প্রবজন করেন। কালক্রমে এই সাম্রাজ্য বিভক্ত হয় এবং মুং-রি-মুং রামরাজ্যে পুনঃগঠিত হয়। প্রথম অবস্থায় স্থানটি জনশূন্য ছিল। সুকাফা নতুন রাজ্যের সন্ধানে যাত্রা করার সময় কিছুদিন ছোট দাদু ছু-কাম-ফার নরা রাজ্যে আশ্রয় নেয়। তিনি যাত্রাকালে তার ইষ্টদেবতা সুমদেউ, মঙ্গল কার্যের নির্দেশক মুরগি, তিনজন রানী- আই মে চাও লো, নাংচেন-চুম-ফা এবং য়িলো-কে-চি-চুম-ফা, দুইজন মন্ত্রী ও চারজন রাজপুরোহিতকে সঙ্গে নিয়ে আসেন। তিনি ১২০০০ সৈনিক, ৩০০০ ঘোড়া, পেং নামক দাতাল হাতি, মাখুন্দি নামক মহিলা হাতি ও বারুদ এনেছিলেন। দাদু ছু-কাম-ফার নরা রাজ্যের দক্ষিণ-পশ্চিম দিকে স্থিত রাজ্য জয় করার জন্য সুকাফাকে পরামর্শ দেন। সুকাফা দক্ষিণ-পশ্চিম অংশ জয় করে হংকং উপত্যকা হয়ে পাটকাই পর্বত পর্যন্ত নিজের সামাজ্র্য বিস্তার করে।

সঠিক অনুচ্ছেদ শিরোনাম কোনটি?
titleA. সুকাফার অবদান
titleB. সুকাফা দিবস
titleC. জীবনী
titleD. মৃত্যু
উত্তর: titleC
আবদুস সালাম(জন্ম:২ আগস্ট, ১৯১০- মৃত্যু:১৩ ফেব্রুয়ারি, ১৯৭৭) ফেনী জেলার ছাগলনাইয়া উপজেলার দক্ষিণ ধর্মপুর নামে এক অজ পাড়াগাঁয়ে ১৯১০ সালের ২রা আগস্ট আবদুস সালাম জন্মগ্রহণ করেন। আবদুস সালাম ছাত্রজীবনে অসাধারণ কৃতিত্বের পরিচয় দেন। কলকাতা বিশ্ববিদ্যালয়ের প্রবেশিকা বা ম্যাট্রিক পরীক্ষায় তিনি চট্টগ্রাম বিভাগে প্রথম স্থান পান। একই বিশ্ববিদ্যালয়ের আই,এস,সি পরীক্ষায় মুসলিম ছাত্রদের মধ্যে তিনি শীর্ষস্থান লাভ করেন। কোলকাতার প্রেসিডেন্সি কলেজ থেকে এরপর ইংরেজি সাহিত্যে প্রথম হয়ে "টনি মেমরিয়াল স্বর্ণপদক" পান।

সঠিক অনুচ্ছেদ শিরোনাম কোনটি?
titleA. মৃত্যু
titleB. জন্ম ও শিক্ষাজীবন
titleC. বহিঃসংযোগ
titleD. প্রথম কর্মজীবন ও বিবাহ
উত্তর: titleB
১৯৭১ এর স্বাধীনতা যুদ্ধের সময় ভারতীয় বিমান বাহিনী ও পাকিস্তান বিমান বাহিনী বাংলাদেশের আকাশ সীমায় যুদ্ধে লিপ্ত হয় যার মধ্যে প্রথম লড়াই টা ছিল ২২শে নভেম্বর পশ্চিমবঙ্গের বয়রায়।[১৮] যুদ্ধের সময় তেজগাঁও বিমান বন্দরের ব্যাপক ক্ষতি সাধিত হয়।

কয়েকজন সাবেক পাকিস্তান বিমান বাহিনী কর্মকর্তা স্কোয়াড্রন লিডার সুলতান মাহমুদ, ক্যাপ্টেন সাহাবুদ্দিন আহমেদ , ক্যাপ্টেন আকরাম আহমেদ ,ক্যাপ্টেন সাত্তার ,ক্যাপ্টেন সরফুদ্দিন প্রমুখ এর প্রচেষ্টায় বাংলাদেশ বিমান বাহিনী ভারতে সংগঠিত হয় ।পরবর্তীতে অনেক বাংলাদেশী সাবেক পাকিস্তান বিমান বাহিনী কর্মকর্তা ভারতে বাংলাদেশ বিমান বাহিনীতে যোগ দেয় ।জুলাই মাসের শেষ দিকে বাংলাদেশ বিমান বাহিনী তৈরী হয় ।জুলাই ১৯৭১ থেকে নভেম্বর ১৯৭১ পর্যন্ত এসব কর্মকর্তাদের ভারতীয় বিমান বাহিনী যুদ্ধ বিমান চালক হিসেবে প্রশিক্ষণ দেয় । বাংলাদেশ বিমান বাহিনী ৩ ডিসেম্বর ১৯৭১ সালে প্রথম আক্রমণে যায় এবং তাদের আক্রমণে চট্টগ্রামস্থ তেল সংরক্ষণাগার সম্পূর্ণ ধ্বংস হয়।এই আক্রমণ পরিচালনা করেন ক্যাপ্টেন আকরাম আহমেদ।৬ ডিসেম্বর ১৯৭১ সালে মৌলভীবাজারে পাকিস্তানী সেনা ছাউনীতে দ্বিতীয় আক্রমণ করা হয় স্কোয়াড্রন লিডার সুলতান মাহমুদের নেতৃতে যেখানে সহকারী বিমান চালক হিসেবে ছিলেন ক্যাপ্টেন সাহাবুদ্দিন আহমেদ।[১৯]

তারপর ৩ ডিসেম্বর ১৯৭১ সালে, ইস্টার্ন এয়ার কম্যান্ড এর ক্যানবেরা বোমারু বিমান তেজগাঁও এ আঘাত হানে যা পি এ এফ ১৪ নং স্কোয়াড্রন কর্তৃক পাহারায় ছিল । পি এ এফ ১৪ নং স্কোয়াড্রন স্যাবর জেট দ্বারা সজ্জিত ছিল যা রাতে আক্রমণ পরিচালনা করতে অক্ষম ।৪ ডিসেম্বর ১৯৭১ সকালের মধ্যেই তেজগাঁও এ আক্রমণ করার মিশন ১১ আই এ এফ স্কোয়াড্রন এর উপর ন্যাস্ত করা হয় ।

৪ ও ৫ ডিসেম্বর ধরে আই এ এফ ভূমিতে আক্রমণের প্রতি মনোনিবেশ করে ।কিন্তু এটি পি এ এফ এর ছদ্মবেশের কারণে এর সম্পদের ব্যাপক ক্ষতি সাধন করতে ব্যর্থ হয় ।৫ ডিসেম্বর সন্ধ্যার দিকে আই এ এফ তাদের কৌশল পরিবর্তন করে ।৬ ডিসেম্বর সকালে গৌহাটি থেকে উড়ে আসা ৪ টি মিগ-২১ ১০০০ পাউন্ড বোমাসহ তেজগাঁও এ আঘাত হানে ।৭ ডিসেম্বর সকালে কুর্মিটোলা আক্রমণের স্বীকার হয় যখন ২৮ স্কোয়াড্রন এর মিগ ২১ বিমান এর রানয়েতে আঘাত হানে। ভারতীয় সেনাবাহিনীর পশ্চিম অংশকে সাহায্য করার জন্য ৬ ডিসেম্বর ৭ নং স্কোয়াড্রন কে পূর্ব অংশ থেকে সরিয়ে নেওয়া হয় ।পাকিস্তানীরা যাতে ব্যবহার করতে না পারে সেজন্য আই এ এফ দ্বিতীয় বিশ্বযুদ্ধে পরিত্যক্ত কুমিল্লা, লালমনিরহাট শমসেরনগর সহ অন্যান্য বিমান ঘাটিতেও বোমা বর্ষণ করে।

২০শে আগস্ট ১৯৭১ সকাল ১১.১৫ মিনিটে পাঞ্জাবী পাইলট অফিসার রাশেদ মিনহাজসহ  ফ্লাইট লেঃ মতিউর রহমান মুক্তিযুদ্ধে যোগদানের জন্য টি-৩৩ প্রশিক্ষণ বিমান (কল সাইন ব্লু-বার্ড-১৬৬) ছিনতাই করে পাকিস্তানের করাচী থেকে ভারত অভিমূখে উড্ডয়ন করেন। রাশেদ মিনহাজের সাথে কন্ট্রোল নিয়ে ধস্তাধস্তির একপর্যায়ে সিন্ধুর বেদিনে বিমানটি বিধ্বস্ত হলে উভয়েই শাহাদত বরণ করেন।[২০] মতিউরকে বাংলাদেশ সরকার 'বীরশ্রেষ্ঠ' এবং মিনহাজ কে পাকিস্তান সরকার 'নিশান-ই-হায়দার' যথাক্রমে বাংলাদেশ ও পাকিস্তানের সর্বোচ্চ সামরিক খেতাবে ভূষিত করে। দুজনের নামেই যথাক্রমে যশোর ও কামারে বিমান ঘাটির নামকরণ করা হয়েছে ।[২১]

সঠিক অনুচ্ছেদ শিরোনাম কোনটি?
titleA. শুরুর যুগ
titleB. বেসামরিক বিমানচালনা
titleC. স্বাধীনতা পরবর্তী সময়
titleD. স্বাধীনতা যুদ্ধ
উত্তর: titleD
ফেব্রুয়ারি মাসে শিবরাত্রি উপলক্ষে মহামৃত্যুঞ্জয় মন্দির থেকে কাশী বিশ্বনাথ মন্দির পর্যন্ত শোভাযাত্রা আয়োজিত হয়।

ফেব্রুয়ারি-মার্চ মাস নাগাদ তুলসী ঘাটে ধ্রুপদ মেলা হয়। এটি ধ্রুপদ সংগীতের একটি উৎসব।

সঙ্কটমোচন হনুমান মন্দিরে মার্চ-এপ্রিল মাস নাগাদ হনুমান জয়ন্তী পালিত হয়। এই সময় বিশেষ পূজা, আরতি ও শোভাযাত্রা আয়োজিত হয়। ১৯২৩ সালে এই উৎসব শুরু হয়। মন্দিরে আয়োজিত এইপাঁচ দিনের সংগীত উৎসবের নাম "সঙ্কটমোচন সংগীত সমারোহ"। সারা দেশেরর বিশিষ্ট শিল্পীরা এই উৎসবে অংশ নেন।

রামনগরে "রামচরিতমানস" গ্রন্থের বর্ণনা অনুসারে রামলীলা নামে লোকনাট্যের আয়োজন করা হয়। এই নাটক প্রযোজনা করেন কাশীর রাজা। ৩১ দিন ধরে সন্ধ্যায় এই নাটক হয়। শেষ দিন রাম কর্তৃক রাবণবধের অংশটি অভিনীত হয়। কাশীর রাজা উদিতনারায়ণ সিংহ ১৯৩০ সাল নাগাদ রামলীলা অনুষ্ঠান প্রবর্তন করেছিলেন।

অক্টোবর-নভেম্বর মাস নাগাদ বিজয়াদশমীর পর "ভরত মিলাপ" নামে একটি উৎসব আয়োজিত হয়। ১৪ বছরের বনবাসের পর রামের স্বদেশ প্রত্যাবর্তন ও ভ্রাতা ভরতের সঙ্গে মিলিত হওয়ার স্মৃতিতে এই উৎসব আয়োজিত হয়। কাশীর রাজা রাজবেশ পরে এই উৎসবে অংশ নেন। অনেক ভক্ত এই উৎসবে অংশ নেন।
কার্তিক মাসের (অক্টোবর-নভেম্বর) কৃষ্ণা চতুর্থীর দিন বারাণসীতে নাগ নাথাইয়া উৎসব আয়োজিত হয়। এই উৎসব কৃষ্ণের কালীয়দমন লীলার স্মরণে করা হয়। এই অনুষ্ঠানে গঙ্গার তীরে একটি কদম গাছের ডাল পোঁতা হয়। একজন বালক কৃষ্ণের ভূমিকায় অভিনয় করতে করতে নদীতে ঝাঁপ দেয়। নদীতে কালীয়নাগের একটি মূর্তি বানানো হয়। অভিনেতা সেই মূর্তির মাথায় উঠে গিয়ে নৃত্যের ভঙ্গিতে দাঁড়িয়ে বাঁশি বাজায়। দর্শকেরা নদীতে নৌকায় চড়ে বা ঘাটে দাঁড়িয়ে এই অভিনয় দেখেন।

নভেম্বর-ডিসেম্বর মাসে কার্তিক পূর্ণিমার (দেবদীপাবলি) আগের দিন উত্তরপ্রদেশ পর্যটন বিভাগ গঙ্গা মহোৎসবের আয়োজন করে। কার্তিক পূজার দিন বারাণসীতে দেবদীপাবলি বা গঙ্গা উৎসব পালিত হয়। এই দিন গঙ্গাকে বিশেষভাবে আরতি করা হয়। তীর্থযাত্রীরা নৌকা থেকে বা ঘাট থেকে সেই আরতি দেখেন।

সঠিক অনুচ্ছেদ শিরোনাম কোনটি?
titleA. ধর্মীয় উৎসব
titleB. খেলাধূলা
titleC. চিকিৎসা পরিষেবা
titleD. অর্থনীতি
উত্তর: titleA
"মূল নিবন্ধঃ বাংলাদেশের নবায়নযোগ্য জ্বালানি"

বাংলাদেশে নবায়নযোগ্য জ্বালানি ব্যবহার ও এর উন্নয়ন নিশ্চিত জন্য করতে ২০০৮ সালের ১৮ই ডিসেম্বর থেকে নবায়নযোগ্য জ্বালানি নীতি কার্যকর হয়। টেকসই ও নবায়নযোগ্য জ্বালানি উন্নয়ন কর্তৃপক্ষ ‍- স্রেডা এক্ট-২০১২ প্রনয়ন করে বাংলাদেশ সরকার নবায়নযোগ্য জ্বালানির উৎস হিসাবে সৌরশক্তি, বায়ু শক্তি, জলবিদ্যুৎ, বায়োমাস, বায়ো ফুয়েল, জিওথার্মাল, নদীর স্রোত, সমুদ্রের ঢেউ ইত্যাদিকে শনাক্ত করা হয়েছে। এই কার্যক্রমের আওতায় বাংলাদেশ সরকার ২০২০ সালের মধ্যে বাংলাদেশের বিদ্যুৎ খাতে ব্যবহৃত জ্বালানির ১০ শতাংশ নবায়নযোগ্য জ্বালানি থেকে উৎপাদনের লক্ষ্যমাত্রা নির্ধারণ করা হয়েছে।
সঠিক অনুচ্ছেদ শিরোনাম কোনটি?
titleA. নবায়নযোগ্য জ্বালানি
titleB. শুরুর দিকে
titleC. স্বাধীনতার পর থেকে একবিংশ শতকের শুরুর আগ পর্যন্ত
titleD. জ্বালানির ব্যবহার
উত্তর: titleA
আর্মস্টং পড়াশোনা করেন পার্ডু বিশ্ববিদ্যালয় এ, এবং পরে ইউনিভার্সিটি অফ সাউদার্ন ক্যালিফোর্নিয়াতে। নভোচারী হওয়ার আগে আর্মস্ট্রং মার্কিন নৌবাহিনীর বৈমানিক ছিলেন। তিনি কোরীয় যুদ্ধে অংশ নেন। এর পর তিনি ড্রাইডেন ফ্লাইট রিসার্চ সেন্টারের পরীক্ষামূলক বিমান চালক হিসাবে যোগ দেন। বিভিন্ন পরীক্ষামূলক বিমান নিয়ে তিনি ৯০০ এর ও অধিক বার উড্ডয়ন করেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. চন্দ্র অভিযান
titleC. পড়াশুনা
titleD. জীবন
উত্তর: titleC
২০১৩ সালে নিউজিল্যান্ডের বিপক্ষে দুইটি টি২০ আন্তর্জাতিক খেলায় অংশগ্রহণ করেন। প্রথম খেলায় প্যাটেল ০/১৭ বোলিং করলেও তার দল ৪০ রানে জয় পায়। ফলশ্রুতিতে পরবর্তী খেলায়ও তার অংশগ্রহণ ছিল। কিন্তু ঐ খেলায় তিনি বেশ রান খরচ করেন। দুই ওভারে ২০ রান দিলেও কোন উইকেট পাননি। ব্যাট হাতে ছয় রানে রান আউটের শিকার হন ও খেলায় নিউজিল্যান্ড ৫৫ রানে ইংল্যান্ডকে পরাভূত করে।

তিন বছর ইংল্যান্ড টেস্ট দল থেকে দূরে থাকার পর ২০১৫-১৬ মৌসুমে পাকিস্তানের বিপক্ষে খেলার জন্য সংযুক্ত আরব আমিরাত গমন করেন। অক্টোবর, ২০১৫ সালে জাফর আনসারী হাতে আঘাত পেলে তিনি তার স্থলাভিষিক্ত হন। সিরিজের তৃতীয় টেস্টে অংশ নিয়ে পাকিস্তানের প্রথম ইনিংসে ২/৮৫ বোলিং পরিসংখ্যান দাঁড় করান। এরপর ব্যাট হাতে ৪২ রান তুলেন। দ্বিতীয় ইনিংসে ১/৭৯ লাভ করলেও শূন্য রানে আউট হন সমিত প্যাটেল। ঐ খেলায় ইংল্যান্ড দল ১২৭ রানে পরাভূত হয়েছিল।

সঠিক অনুচ্ছেদ শিরোনাম কোনটি?
titleA. ঘরোয়া ক্রিকেট
titleB. শ্রীলঙ্কা ও আয়ারল্যান্ড গমন
titleC. নিউজিল্যান্ড গমন
titleD. ভারত গমন
উত্তর: titleC
সাফিয়া বিনতে আব্দুল মুত্তালিব কয়েকটি যুদ্ধে অংশগ্রহণ করেন। উহুদ যুদ্ধে কবি হাসসান ইবনে সাবিতে (রাঃ) কে মহিলাদের দুর্গে নিরাপত্তার জন্যে রেখে যান। এই দুর্গকে উতুম দুর্গ বলা হতো। এই মহিলাদের মধ্যে সাফিয়া (রঃ) ও ছিলেন। উহুদের যুদ্ধের সময় এক ইহুদীকে তিনি দুর্গের আশে-পাশে ঘুর ঘুর করতে দেখলেন। পরে সাফিয়া নিজেই নিরাপত্তার জন্য এই ইহুদিকে আক্রমণ করে হত্যা করলেন।
উহুদের যুদ্ধে তিনি গুরুত্বপূর্ণ অবদান রাখেন,যখন মুসলিম সৈন্যরা বিক্ষিপ্ত হয়ে পালাচ্ছিলো তখন তিনি তাদেরকে একত্রিত করার চেষ্টা করেন। এই যুদ্ধে তার ভাই হামযা ইবনে আবদুল মুত্তালিব ইন্তিকাল করেন।

সঠিক অনুচ্ছেদ শিরোনাম কোনটি?
titleA. শ্লোকগাধার নমুনা
titleB. যুদ্ধে অংশগ্রহণ
titleC. নাম ও বংশ পরিচয়
titleD. ইসলাম গ্রহণ
উত্তর: titleB
স্টেশনটির পরিকাঠামো ভূমিগত। এই স্টেশনে ২ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। ভাবতা রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।

ভাবতা রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষার ব্যবস্থা নেই।

সঠিক অনুচ্ছেদ শিরোনাম কোনটি?
titleA. রেল পরিষেবা
titleB. অবস্থান
titleC. প্রশাসন ও নিরাপত্তার ব্যবস্থা
titleD. পরিকাঠামো
উত্তর: titleD
স্মৃতিস্তুপাটি চতুর্দিকে খোদাই করা সংযোজন দ্বারা সজ্জিত। এতে মন্ডল, মূর্তি এবং তৃতীয় রাজার উদ্দেশ্যে উৎসর্গীকৃত একটি মন্দির রয়েছে। এর নিচতলা বজ্রকালয়া নামক বিদ্যা শেখার পরিসর। এতে চারটি বেদি রয়েছে যার প্রত্যেকটিতে রাজার বিভিন্ন ছবি রয়েছে; পূর্ব বেদিতে আছে বুদ্ধের চিত্র। নিচতলা থেকে সিঁড়ি দিয়ে আরো দুটি তলা সংযুক্ত যার প্রতিটি তলায় চারটি করে বেদি রয়েছে। একটি কেন্দ্রীয়ভাবে স্থাপন করা বৃহৎ কাঠের খোদাই মন্দিরের পিছনের তিনটি স্তরকে আবৃত করেছে। কাঠের খোদাইয়ে বেশিরভাগই ক্রদ্ধ দেবদেবীদের বিভিন্ন অঙ্গভঙ্গি চিত্রিত করা। দ্বিতীয় স্তর থেকে ছাদে প্রবেশ করা যায়। তৃতীয় তলার ছাদ একটি রেলিং দিয়ে ঘেরা। দ্বিতীয় তলাটি আট প্রকারের মন্দ আত্মাকে বশীভূত করার জন্য কাগু বিদ্যালয়ের দ্রুকপা বিদ্যা শিক্ষার জন্য উৎসর্গীকৃত। একদম উপরের তলায় লামা গংডু শেখানো হয়। এই তিনটি তলা একত্রে র্ন্যিং-মা সম্প্রদায়ের অভিনব শিক্ষায়তন হিসেবে কাজ করে। দ্রুকপা কলার সমস্ত গ্রন্থগুলো একসময় পদ্মসম্ভব দ্বারা গোপন করা ছিল এবং যথাক্রমে ১৯শ, ১২শ এবং ১৪শ শতাব্দীতে গ্তের-স্তোন দ্বারা উদ্ধার করা হয়েছিল। উপরের তলায় একটি গ্যালারিতে র্ন্যিং-মা স্কুলের বিভিন্ন দেবদেবী এবং বার্ডো দর্শনের আরো বিভিন্ন অবস্থার চিত্র সাজানো আছে। গ্যালারি এমনভাবে সাজানো যে স্মৃতিস্তম্ভের পরিধির চারদিকে ঘুরে বেড়ানো যায় পাশাপাশি শহরের দৃশ্যও বেশ ভালভাবে দেখা যায়।

সঠিক অনুচ্ছেদ শিরোনাম কোনটি?
titleA. ধর্ম চর্চা এবং উৎসব
titleB. অন্ত:পুর
titleC. বহিরাঙ্গন
titleD. স্থাপত্যশৈলী
উত্তর: titleB
জাপানি ব্যকরণে সম্মানসূচক শব্দসমূহের ব্যবহার একেবারে বাধ্যতামূলক না হলেও, এগুলো সমাজভাষাবিজ্ঞানের একটি অপরিহার্য অংশ এবং একটি আদর্শ বক্তব্যে বা সংলাপে তাদের অপরিহার্য বলেই ধরে নেয়া হয়।

নাম বা উপাধি, দুটোর সাথেই শব্দগুলো যোগ করা যায়। যেসব ক্ষেত্রে নাম এবং উপাধি দুটো অংশই বলা হয়, সেক্ষেত্র শেষ অংশের সাথে শব্দগুলো যোগ করা হয়। জাপানি নামে সাধারণত উপাধি প্রথমে বলা হয়।

তৃতীয় পক্ষ বা দ্বিতীয় পুরুষের সাথে সম্পর্ক বিবেচনা করেই সাধারণত সম্মানসূচক শব্দ ব্যবহার করা হয়। তবে যখন উচ্চপদস্থ কেউ অধীনস্থ একটা দলের সাথে কথা বলেন এবং প্রাতিষ্ঠানিক লেখাতে এর ব্যবহার করা হয় না। কোন ব্যক্তিকে ইঙ্গিত করতে, নাটকীয় আবহ আনতে বা কিছু ব্যতিক্রম ক্ষেত্রেও এর ব্যবহার পরিহার করা হয়।

সঠিক অনুচ্ছেদ শিরোনাম কোনটি?
titleA. "বো"
titleB. ব্যবহার
titleC. "চ্যান"
titleD. "সেনপাই" এবং "কোহাই"
উত্তর: titleB
কাজী ইমদাদুল হক, কবি ফররুখ আহমদ, পাকিস্তান সরকারের মন্ত্রী খান-এ-সবুর, বাংলাদেশ সরকারের প্রাক্তন প্রধানমন্ত্রী কাজী জাফর আহমেদ, তত্ত্বাবধায়ক সরকারের উপদেষ্টা জনাব এস. এ করিম, বিচারপতি মকসুমুল হাকিম, কথাশিল্পী আনিস সিদ্দিকী, অভিনেতা নাদিম, গোলাম মোস্তফা, ছাত্রনেতা ও মুক্তিযুদ্ধের সংগঠক নিজাম মোহাম্মদ সিরাজুল আলম খান প্রমুখ খুলনা জিলা স্কুলের ছাত্র ছিলেন।

সঠিক অনুচ্ছেদ শিরোনাম কোনটি?
titleA. কৃতি ছাত্র
titleB. অবস্থান
titleC. বহিঃসংযোগ
titleD. বিদ্যালয় কায্যক্রম ও পরিবেশ
উত্তর: titleA
"এমডিএল" ভারতীয় নৌবাহিনীর জন্য খুকরী শ্রেণীর কভারেটগুলির প্রথম দুটি জাহাজ ডিজাইন এবং নির্মিণ করেছিল। এই শ্রেণীর নেতৃত্বাধীন জাহাজটি ২৩ আগস্ট ১৯৮৯ সালে এবং দ্বিতীয় জাহাজ আইএনএস কুঠারকে ১ লা জুন ১৯৯০ সালে কমিশন করা হয়। এমডিএল থেকে বিকেন্দ্রীকরণের জন্য প্রযুক্তি হস্তান্তরের পর এই শ্রণীর অবশিষ্টাংশ জাহাজগুলি গার্ডেনরিচ শিপবিল্ডার্স অ্যান্ড ইঞ্জিনিয়ার্স লিমিটেডয়ে (জিআরএসই) নির্মিত হয়েছিল।
সঠিক অনুচ্ছেদ শিরোনাম কোনটি?
titleA. ভাসমান পুলিশ স্টেশন
titleB. বাণিজ্যিক প্রকল্প
titleC. খুকরী শ্রেণীর করভেট
titleD. নৌ প্রকল্প
উত্তর: titleC
শেখ হাসিনা


১. সৈয়দা সাজেদা চৌধুরী 
২. শেখ ফজলুল করিম সেলিম 
৩. মতিয়া চৌধুরী 
৪. মোহাম্মদ নাসিম
৫. কাজী জাফর উল্লাহ 
৬. সাহারা খাতুন 
৭. মোশাররফ হোসেন 
৮. পীযূষ কান্তি ভট্টাচার্য
৯. নুরুল ইসলাম নাহিদ
১০. আবদুর রাজ্জাক
১১. মুহাম্মদ ফারুক খান
১২. রমেশ চন্দ্র সেন 
১৩. আবদুল মান্নান
১৪. আবদুল মতিন খসরু
১৫. জাহাঙ্গীর কবির নানক
১৬. আব্দুর রহমান 
১৭. শাজাহান খান

সঠিক অনুচ্ছেদ শিরোনাম কোনটি?
titleA. জোট গঠন
titleB. সাধারণ সম্পাদক
titleC. সভাপতি
titleD. বাকশাল গঠন
উত্তর: titleC
"নিশ্চয় আমি নিকটবর্তী আকাশকে তারকারাজির দ্বারা সুশোভিত করেছি। এবং তাকে সংরক্ষিত করেছি প্রত্যেক অবাধ্য শয়তান থেকে। ওরা উর্ধ্ব জগতের কোন কিছু শ্রবণ করতে পারে না এবং চার দিক থেকে তাদের প্রতি উল্কা নিক্ষেপ করা হয়। ওদেরকে বিতাড়নের উদ্দেশে। ওদের জন্যে রয়েছে বিরামহীন শাস্তি। তবে কেউ ছোঁ মেরে কিছু শুনে ফেললে জ্বলন্ত উল্কাপিন্ড তার পশ্চাদ্ধাবন করে।" (কুরআন, ৩৭ঃ ৬-১০)

"আমি সর্বনিম্ন আকাশকে প্রদীপমালা দ্বারা সুসজ্জত করেছি; সেগুলোকে শয়তানদের জন্যে ক্ষেপণাস্ত্রবৎ করেছি এবং প্রস্তুত করে রেখেছি তাদের জন্যে জলন্ত অগ্নির শাস্তি।" (কুরআন, ৬৭ঃ৫)

কুরআনের বিভিন্ন জায়গায় সূর্যকে প্রদীপ বলা হয়েছে, এছাড়াও প্রদীপ বলতে নক্ষত্রও বোঝানো হয়। তাই, শেষোক্ত আয়াতের অর্থ, শয়তান দের জন্য বিভিন্ন সময় নক্ষত্রকে ক্ষেপণাস্ত্র হিসেবে নিক্ষেপ করা হয়।

উপর্যুক্ত অভিযোগের প্রেক্ষিতে ইসলামের ধ্রুপদি পণ্ডিতগণও তাদের সুচিন্তিত মতামত দিয়েছেন। আধুনিক জ্যোতির্শাস্ত্রবিদ্যায় 'নাজম' বলতে তারকা বা নক্ষত্র, 'কাওকাব' বলতে 'গ্রহ', 'শিহাব' বলতে 'জ্বলন্ত বস্তু' বুঝানো হয়। কিন্তু সাধারণ আরবি ভাষীগণ শব্দগুলোকে ঠিক ঠিক এই অর্থেই সুনির্দিষ্টভাবে ব্যবহার করেন না। কুরআন অবতরণে সময় তো শব্দগুলোর অর্থ আধুনিক জ্যোতির্বিদ্যার পরিভাষা হিসেবে কখনোই সুনির্দিষ্ট বা সীমিত অর্থে ব্যবহৃত হতো না। বরং উল্লেখিত শব্দগুলোর অর্থ 'আম', যা ব্যাপক অর্থজ্ঞাপক।

সাধারণ আরবি ভাষায় 'কাওকাব' বলতে যে কোন ধরনের জ্যোতিষ্ককে বোঝানো হয়। তাই, উল্কাপিণ্ড এক প্রকারের কাওকাব। এমনকি সে অর্থে তারকা বা নক্ষত্রও এক প্রকারের 'কাওকাব'। আর, 'নাজম' শব্দটির অর্থও তা-ই। বিভিন্ন ধরনের জ্যোতিষ্ক বোঝাতে শব্দটির ব্যবহার প্রাচীন ও বর্তমান আরবি ভাষীদের মধ্যে দেখা যায়। এ অর্থে 'নাজম' শব্দটি অর্থও হতে পারে 'উল্কাপিণ্ড'। তাই, উর্ধ্বজগত থেকে যে জ্বলন্ত অগ্নিপিণ্ড বা উল্কাপিণ্ড কিংবা ধূমকেতু পৃথিবী পৃষ্ঠে এসে পতিত হয়, তাকে আরবি ভাষায় 'শিহাব', 'নাজম' বা 'কাওকাব' যে কোন শব্দ ব্যবহার করে জানানো যেতে পারে।

তাই, বিদ্রোহী শয়তানকে 'নাজম' নিক্ষেপে ধাওয়া করা হয়, কুরআন একথা বলার অর্থ এটা নয় যে, কুরআন বলছে কোন নক্ষত্রকে শয়তানের পেছনে ছুড়ে মারা হয়েছে।

এভাবে, ইসলাম ধর্ম বিশারদগণ উপসংহার টানেন যে, আলোচ্য আয়াতগুলোতে 'নাজম' দ্বারা নক্ষত্র বোঝানো হয় নি, বরং জ্বলন্ত কোন জ্যোতিষ্ক তথা উল্কা বোঝানো হয়েছে। হাদিস শাস্ত্রেও নবী মুহাম্মাদ আলোচ্য আয়াতের এরূপ ব্যাখ্যাই করেছেন যে, শয়তানের প্রতি উর্ধ্বজগতে যে জ্বলন্ত অগ্নিপিণ্ড নিক্ষেপ করা হয়, তা উল্কা।

সঠিক অনুচ্ছেদ শিরোনাম কোনটি?
titleA. মহাকাশ ও পৃথিবী সৃষ্টির সময়কাল
titleB. খ্রিষ্টধর্মের ত্রিত্ববাদ
titleC. নক্ষত্র শয়তানের প্রতি নিক্ষিপ্ত ক্ষেপণাস্ত্র
titleD. ছায়ার অবস্থান পরিবর্তন
উত্তর: titleC
১৯১৩ সালে, হুগলি-কাটোয়া রেলপথটি ব্যান্ডেল থেকে কাটোয়া পর্যন্ত ১,৬৭৬ মিলিমিটার (৫ ফুট ৬ ইঞ্চি) প্রশস্ত ব্রডগেজ লাইন দ্বারা নির্মাণ করা হয় এবং বারহারওয়া-আজিমগঞ্জ-কাটোয়া রেলপথটি ১,৬৭৬ মিলিমিটার (৫ ফুট ৬ ইঞ্চি) প্রশস্ত ব্রডগেজ বারহারওয়া-আজিমগঞ্জ-কাটোয়া লুপ লাইন দ্বারা নির্মাণ করা হয়। ১৯৭১ সালে ফারাক্কা ব্যারাজ নির্মাণ ও রেল সেতু খোলার সাথে সাথে এই লাইনটি দ্বারা রেল যোগাযোগের চিত্রটি পুরোপুরি পরিবর্তিত হয়। কয়েকটি যাত্রী ও এক্সপ্রেস ট্রেন সহ মোট ১৬ টি ট্রেন অহিরান রোড রেলস্টেশনে থামে। অহিরান রোড এবং হাওড়া রেলওয়ে স্টেশনের মধ্যে দূরত্ব প্রায় ২৫৫ কিমি। 
সঠিক অনুচ্ছেদ শিরোনাম কোনটি?
titleA. প্রশাসন ও নিরাপত্তার ব্যবস্থা
titleB. রেল পরিষেবা
titleC. অবস্থান
titleD. ইতিহাস
উত্তর: titleD